|  |  |
| --- | --- |
| 

|  |
| --- |
| **Bratská jednota baptistov** |

 |
|  |
| Klasifikácia | Protestantská cirkev |
| Zhromaždenie | Baptizmus |
| Predseda Rady BJB v SR | Mgr. Benjamin Uhrin, Th.D. |
| Oblasť | Slovensko |
| Liturgický jazyk | slovenčina, maďarčina, angličtina |
| Členovia | ▼ 3 486 (SODB 2011) |
| Adresa KBS | Súľovská 2, 821 05 Bratislava |
| Webstránka | www.baptist.sk |

**Bratská jednota baptistov** (oficiálny názov **Bratská jednota baptistov v Slovenskej republike,** skrátene **BJB**) je evanjelikálna cirkev, ktorá sa na Slovensko dostala koncom 19. storočia, pôsobením nemeckých misionárov.

Baptisti patria medzi kresťanov protestantov, ktorí sú presvedčení, že cirkev tvorí komunita veriacich a oproti iným kresťanským smerom zastávajú stanovisko, že kresťanský krst by mal byť prístupný výhradne tomu, kto osobne a vedome vyzná svoju vieru. Združuje 26 zborov, v roku 2011 sa k nej prihlásilo 3 486 občanov Slovenska.

História
--------

Bratská jednota baptistov sa hlási k odkazu Jednoty bratskej. Názov *baptisti* pochádza z gréckeho výrazu *baptizein*, vo význame krstiť, ponoriť, a svedčí o prístupe BJB ku krstu ako aktu, ktorý podnikajú slobodne dospelí veriaci. BJB za svojho predchodcu čiastočne považuje tiež anabaptistov, tzv. habánov, ktorí v 16. storočí pôsobili tiež na západnom Slovensku, napr. vo Veľkých Levároch, Sobotišti či Častkovciach. Následne sa emigráciou cez Sedmohradsko a Rusko presunula ich koncentrácia do USA. Podľa BJB začali prvé zbory baptistov na území Slovenska vznikať na začiatku 20. storočia pred prvou svetovou vojnou pôsobením misionárov z Nemecka a neskôr USA. V medzivojnovom období existovali v ČSR slovenská aj československá jednota, od roku 1968 po vzniku federácie v ČSSR existovala tiež tretia, česká jednota. V roku 1994 stále existovala spoločná BJB Čechov Slovákov. BJB predstavuje voľnejší zväzkom samostatných cirkevných zborov.

Charakteristika
---------------

Teológia BJB je založená výlučne na Biblii, pričom pri jej čítaní je potrebný Duch Svätý na jej porozumenie. Baptisti veria, že Otec, Syn a Duch Svätý sú Trojjediný Boh, ale osobne sú každý osobou. Veria, že jedinou hlavou cirkvi je Ježiš Kristus, ktorý pôsobí skrze Ducha Svätého v živote každého kresťana. Veria, že je potrebný osobný vzťah s Bohom a na to je potrebné odpustenie hriechov, ktoré sme všetci dostali milosťou obete Pána Ježiša Krista. Ak človek prijme Ježiša za svojho osobného spasiteľa a záchrancu a je si vedomý svojho rozhodnutia zmeniť svoj život, môže sa pokrstiť na verejné vyznanie viery úplným ponorením do vody, symbolizujúcim smrť a vzkriesenie nového človeka.

Prvý cirkevný zbor Bratskej jednoti baptistov vznikol na území dnešného Slovenska vo Vavrišove. Pretože v Rakúsko-Uhorsku podľa zákona nemohli existovať samostatné cirkevné zbory, bol cirkevný zbor vo Vavrišove súčasťou baptistickej cirkvi v Budapešti. Neskôr sa baptizmus rozšíril aj do ostatných častí Slovenska. V období Slovenského štátu boli baptisti jedinou povolenou tzv. malou cirkvou a združovali niekoľko kresťanských denominácií, ktoré sa po skončení vojny oddelili.

Názov *Bratská jednota baptistov* je zámerný, keďže baptisti zastávajú teóriu kongregacionalizmu a celoslovenskú organizáciu považujú za zväz zborov, v ktorom sa dobrovoľne združujú. Cirkvou Pána Ježiša Krista je každý miestny zbor. Teológia Bratskej jednoty baptistov je zhodná s teológiou baptizmu. V roku 2001 počet ľudí na Slovensku, priznávajúcich sa k baptizmu, dosiahol 3562.

Organizácia
-----------

Bratská jednota baptistov v Slovenskej republike je registrovanou cirkvou. Baptisti vnímajú sami seba ako súčasť cirkvi Ježiša Krista. BJB je dobrovoľným združením autonómnych kongregácií (miestnych zborov), jej najvyšším orgánom je *Konferencia delegátov zborov* (KDZ). Tvoria ju delegáti z každého zboru (jeden delegát na každú, aj začatú päťdesiatku členov zboru). Výkonným a koordinačným orgánom BJB je *Rada BJB*, tvorená predsedom, podpredsedom a členmi za jednotlivé územné oblasti (Západná, Južná, Stredná, Východná). Ďalšími orgánmi sú Kontrolno-rozhodcovská komisia a Revízna komisia (kontroluje hospodárenie).

Zbory na Slovensku tvoria zväz Bratskej jednoty baptistov, ktorá je členom Európskej baptistickej federácie a Svetového zväzu baptistov. Zriadenie týchto zväzov je prísne kongregačné, to znamená, že zbory sú autonómne a svojprávne vo veciach duchovného i pozemského života.

Cirkevné zbory
--------------

Zbory Bratskej jednoty baptistov v Slovenskej republike
V súčasnosti pôsobí na Slovensku 26 zborov BJB, 24 misijných staníc a asi 3 diaspóry. Zbory sú koncentrované najmä na juhozápade a strede krajiny. K máju 2020 sú súčasťou BJB nasledujúce cirkevné zbory:

| obec | počet zborov | počet (sčítanie 2011) | v % (sčítanie 2011) |
| --- | --- | --- | --- |
| **Banská Bystrica** | 1× | 104 | 0,13 |
| **Banská Štiavnica** | 1× | 25 | 0,24 |
| Bernolákovo | 1× | 158 | 2,93 |
| **Bratislava** | 5× 
*Palisády,*
*Podunajské Biskupice,*
*Viera,*
*Medzinárodný baptistický* *zbor v Bratislave,*
*City Light* | 572 | 0,14 |
| **Hurbanovo** | 1× | 93 | 1,20 |
| Klenovec | 1× | 52 | 1,56 |
| **Komárno** | 1× | 96 | 0,28 |
| **Košice** | 2× 
*Sever,*
*Ekklesia* | 203 | 0,08 |
| **Levice** | 1× | 37 | 0,11 |
| **Liptovský Mikuláš** | 1× | 66 | 0,21 |
| **Lučenec** | 1× | 141 | 0,50 |
| Miloslavov | 1× | 57 | 3,20 |
| **Nesvady** | 1× | 177 | 3,49 |
| **Nové Zámky** | 1× | 83 | 0,21 |
| Panické Dravce | 1× | 51 | 6,86 |
| **Poprad** | 1× | 149 | 0,28 |
| Revúcka Lehota | 1× | 60 | 18,58 |
| **Ružomberok** | 1× | 66 | 0,23 |
| Svätý Peter | 1× | 32 | 1,17 |
| Tekovské Lužany | 1× | 53 | 1,82 |
| Vavrišovo | 1× | 24 | 3,66 |

Štatistika
----------

Počet obyvateľov, ktorí sa hlásia k náboženskému vyznaniu *"Bratská jednota baptistov",* podľa rokov:

* **2011** – 3 486 obyvateľov
* **2001** – 3 562 obyvateľov
* **1991** – 2 465 obyvateľov

### Obce s najväčším percentuálnym počtom veriacich

**údaje**: Sčítanie obyvateľov, domov a bytov v roku 2021

| obec | počet | podiel v % |
| --- | --- | --- |
| Revúcka Lehota | 49 | 15,81 |
| Štôla | 48 | 9,34 |
| Mikušovce (okr. Lučenec) | 19 | 6,91 |
| Panické Dravce | 37 | 4,98 |
| Cinobaňa | 86 | 4,18 |
| Nesvady | 183 | 3,65 |
| Veľká nad Ipľom | 31 | 3,33 |
| Mengusovce | 22 | 3,21 |
| Nová Vieska | 17 | 2,59 |
| Vavrišovo | 17 | 2,53 |
| Konská (okr. Liptovský Mikuláš) | 5 | 2,24 |
| Miloslavov | 85 | 2,13 |
| Vyšný Čaj | 7 | 2,13 |
| Kalonda | 4 | 2,02 |
| Trebejov | 4 | 1,94 |
| Špania Dolina | 4 | 1,79 |
| Bernolákovo | 154 | 1,75 |
| Chvojnica (okr. Myjava) | 6 | 1,73 |
| Malatíny | 4 | 1,64 |
| Mokrá Lúka | 8 | 1,48 |

Referencie
----------

1. ↑  POKORNÝ, Robert. *Rada BJB* [online]. baptist.sk, [cit. 2020-05-13]. Dostupné online.
2. ↑  POKORNÝ, Robert. *Medzinárodný baptistický zbor v Bratislave The International Baptist Church of Bratislava* [online]. baptist.sk, [cit. 2020-05-13]. Dostupné online.
3. ↑  HILLERBRAND, Hans J. [ed.]: *The Encyclopedia of Protestantism,* Routledge, 2004. ISBN 0-203-48431-2
4. 1 2 3 4 5  POKORNÝ, Robert. *História baptistov* [online]. baptist.sk, [cit. 2020-05-13]. Dostupné online.
5. ↑   *rozsévač/rozsievač* [online]. , [cit. 2022-10-07]. Dostupné online. Archivované z originálu.
6. ↑   *Bratská jednota baptistov* [online]. ekumenake.rimkat.sk, [cit. 2020-05-13]. Dostupné online.
7. ↑
8. ↑   *Sčítanie obyvateľov, domov a bytov v roku 2021* [online]. [Cit. 2022-02-22]. Dostupné online.

Externé odkazy
--------------

* Bratská jednota baptistov na Slovensku

| * z
* d
* u
Cirkvi alebo náboženské spoločnosti na Slovensku |
| --- |
| 
* Rímskokatolícka cirkev v Slovenskej republike (RKC)
* Evanjelická cirkev augsburského vyznania na Slovensku (ECAV)
* Gréckokatolícka cirkev na Slovensku (GKC)
* Reformovaná kresťanská cirkev na Slovensku (RKC)
* Pravoslávna cirkev na Slovensku
* Náboženská spoločnosť Jehovovi svedkovia v Slovenskej republike
* Evanjelická cirkev metodistická, Slovenská oblasť (ECM)
* Kresťanské zbory na Slovensku (KZ)
* Apoštolská cirkev na Slovensku (ACS)
* Bratská jednota baptistov v Slovenskej republike (BJB)
* Cirkev bratská v Slovenskej republike (CB)
* Cirkev adventistov siedmeho dňa, Slovenské združenie (CASD)
* Ústredný zväz židovských náboženských obcí v Slovenskej republike (ÚZŽNO)
* Cirkev československá husitská na Slovensku
* Starokatolícka cirkev na Slovensku
* Bahájske spoločenstvo v Slovenskej republike
* Cirkev Ježiša Krista Svätých neskorších dní v Slovenskej republike
* Novoapoštolská cirkev v Slovenskej republike

 |

| * z
* d
* u
Protestantizmus na Slovensku |
| --- |
| **Protestantské cirkvi na Slovensku** | 
* Evanjelická cirkev augsburského vyznania (ECAV)
* Reformovaná kresťanská cirkev na Slovensku (RKC)
* Evanjelická cirkev metodistická, Slovenská oblasť (ECM)
* Apoštolská cirkev na Slovensku (ACS)
* Bratská jednota baptistov (BJB)
* Cirkev bratská (CB)
* Evanjelická cirkev metodistická (ECM)
* Cirkev adventistov siedmeho dňa (CASD)
* Kresťanské zbory na Slovensku (KZ)
* Kresťanské misijné centrum Oáza Viery

 |